|  |  |  |  |  |  |
| --- | --- | --- | --- | --- | --- |
| **Čilská republika*República de Chile***

|  |  |  |
| --- | --- | --- |
| ← Prezidentská republika (Čile) | **1973 – 1990** | Čilský prechod k demokracii → |

|  |  |
| --- | --- |
| Vlajka štátuvlajka | Štátny znakznak |

 |
| **Hymna:** *Himno Nacional de Chile* |
| **Geografia**

|  |
| --- |
| Mapa štátu |

 |
| Hlavné mesto | Santiago |
| **Obyvateľstvo** |
| Jazyky | španielčina |
| **Štátny útvar** |
| Štátne zriadenie | vojenská diktatúra |
| Mena | čilské escudočilské peso |
| Vznik | 11. september 1973 |
| Zánik | 11. marec 1990 |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Prezidentská republika (Čile) | Prezidentská republika (Čile) |

 | **Nástupnícke štáty:**

|  |  |
| --- | --- |
| Čilský prechod k demokracii | Čilský prechod k demokracii |

 |

 |

**Vojenská diktatúra v Čile** (špa. *dictadura militar de Chile*) bola autoritatívna vojenská vláda v Čile v rokoch 1973 – 1990. Diktatúra vznikla po zvrhnutí demokraticky zvolenej vlády prezidenta Salvadora Allendeho v štátnom prevrate realizovanom s podporou CIA 11. septembra 1973. Na čele diktatúry stála vojenská junta vedená generálom Augustom Pinochetom. Vojsko použilo ako zámienku pre uchopenie moci úpadok demokracie a hospodársku krízu počas prezidentovania S. Allendeho. Diktatúra proklamovala, že jej poslaním je „národná obnova".

Režim sa vyznačoval systematickým potláčaním politických strán a prenasledovaním disidentov do takej miery, že v dejinách Čile nemal obdoby. Represie zanechali približne 3000 mŕtvych alebo nezvestných. Došlo k mučeniu tisícov väzňov a vyše 200 000 Čiľanov bolo donútených odísť do exilu. Diktatúra položila základy súčasného politického a ekonomického života v Čile. Dva roky po prevrate začala s realizáciou radikálnych klasickoliberálnych (voľnotrhových) ekonomických reforiem – navrhnutých tímom ekonómov vzdelaných na amerických univerzitách známym ako chicagski chlapci –, ktoré boli v ostrom kontraste s ľavicovou politikou S. Allendeho. V roku 1980 došlo k nahradeniu ústavy z roku 1925. V roku 1988 v referende 55 % hlasujúcich odmietlo zotrvanie A. Pinocheta vo funkcii prezidenta na ďalších osem rokov, čím ukončili jeho vyše 16-ročnú takmer neobmedzenú vládu. Týmto aktom sa režim krajiny začal demokratizovať, hoci vládnuce vojenské štruktúry zabezpečili, aby vytvorený politický a ekonomický zostal nezmenený, ako aj zabránila tomu, aby bolo po skončení diktatúry vojsko podriadené civilnému úradu.

Referencie
----------

1. ↑   *CIA Admits Involvement in Chile* [online]. ABC News, 2006-01-06, [cit. 2016-08-18]. Dostupné online.
2. ↑   *​Dostawał pieniądze od KGB. Polska Agencja Prasowa przemilcza ten fakt* [online]. [Cit. 2016-08-18]. Dostupné online.
3. ↑   *CIA Activities in Chile — Central Intelligence Agency* [online]. www.cia.gov, [cit. 2016-08-18]. Dostupné online.
4. ↑  „Chile country profile", *BBC News*, 2012, 2012-08-14, dost. 2016-06-08
5. ↑  Wright a Oñate 2005, s. 57
6. ↑  Angell a Pollack 1990, s. 1-2, 5, 9

Použitá literatúra
------------------

* „Chile country profile", *BBC News*, 2012, 2012-08-14, dost. 2016-06-08
* Angell, Alan; Pollack, Benny (1990), „The Chilean Elections of 1989", *Bulletin of Latin American Research* 9 (1): 1-23, doi:10.2307/3338214,
* Wright, Thomas C.; Oñate, Rody (2005), „Chilean diaspora", in Ember, Melvin; Ember, Carol R.; Skoggard, Ian, *Encyclopedia of Diasporas : Immigrant and Refugee Cultures Around the World*, New York, NY: Springer, str. 57-65, ISBN  0306483211

Zdroj
-----

*Tento článok je čiastočný alebo úplný preklad článku Military dictatorship of Chile (1973–90) na anglickej Wikipédii.*